Ես սկիզբն եմ

**«Ես սկիզբն եմ»** (), 2014 թվականի ամերիկյան արտադրության գիտաֆանտաստիկ դրամա, որի ռեժիսորը, սցենարիստը և պրոդյուսերը Մայք Կեհիլն է։ Ֆիլմի պրեմիերան տեղի է ունեցել Սանդենս կինոփառատոնի ժամանակ՝ 2014 թվականի հունվարի 18-ին։ Ֆիլմը տեղայնացվել է «Fox Searchlight Pictures» կինոընկերության կողմից։

## Սյուժե
Երիտասարդ հետազոտող Այան Գրեյը՝ Քարենի և Քեննիի հետ միասին, փորձում է գիտականորեն հաստատել, որ աչքը էվոլյուցիա է ապրել՝ աչքի զարգացումը տեղի է ունեցել փուլ առ փուլ։ Երեկույթներից մեկի ժամանակ Այանը հանդիպում է Սոֆի անունով մի աղջկա և լուսանկարում է նրա աչքերը։ Շուտով նրանց կապն էլ ավելի է ամրանում։ Նրանց ամուսնության օրը Քարենը Այանին կանչում է լաբորատորիա, որպեսզի նա տեսնի իր հայտնաբերածը՝ *[[Eisenia fetida]]* տեսակի որդը կույր է, սակայն ԴՆԹ-ում ունի գեներ աչք զարգացնելու համար։ Տուն վերադառնալիս՝ վերելակում, Սոֆին մահանում է շատ անսպասելի մահով։
մինի|ձախից|Սոֆիի աչքը
Յոթ տարի անց Այանը հեռուստատեսությամբ ելույթ է ունենում` հարցազրույցի ժամանակ ներկայացնելով իր նոր գիրքը, որը աչքի էվոլյուցիայի մասին է։ Նրան եկել են աջակցելու ընկերը` Քեննին, և կինը` Քարենը, ով Այանից սպասում է իր առաջնեկին։ Ծննդարանում նկարում են նոր ծնված մանուկի աչքերը։ Մի քանի ամիս անց բժիշկ Ջեյն Սիմոնսը կանչում է ծնողներին և ասում, որ երեխայի մոտ հնարավոր աուտիզմ է զարգանում։ Սակայն տարօրինակ հետազոտությունները Այանին և Քարենին դրդում են խորանալ գործի մեջ և նոր գաղտնիքներ պարզել։ Այս ամենից դրդված՝ Այանը գնում է Իդահո, որտեղ նա հայտնաբերում է, որ իր երեխայի նման աչքեր ունեցող մարդը մահացել է երկու տարի առաջ։ Նա համարեց, որ իրենց երեխան մահացած մարդու ռեինկարնացիան է։

Գրեյի գործընկերը՝ Քեննին, գտնում է Սոֆիի աչքերի նման աչքեր Հնդկաստանում երիտասարդ մի աղջկա մոտ։ Գրեյը ուղևորվում է Հնդկաստան՝ նրան գտնելու նպատակով։ Նա գտնում է այդ աղջնակին՝ Սալոմինային, և տանում է նրան իր հյուրանոցի համար՝ թեստ անցկացնելու նպատակով (պատկերների միջոցով նա ստուգում էր Սալոմինայի կապը Սոֆիի հետ)։ Փորձի արդյունքները արտասովոր չէին, և Գրեյը բավական վրդովված էր։ Նա պատրաստվում էր լքել հյուրանոցը Սալոմինայի հետ, սակայն Սալոմինան սկսեց ճչալ և լացել վերելակի ժամանելուն պես։ Այստեղ Գրեյը հասկացավ, որ շատ հնարավոր է, որ նա կապ ունի Սոֆիի հետ, և դա հնարավոր չէ բացատրել կամ ապացուցել գիտականորեն։

## Դերերում
* Մայքլ Փիթ - Այան Գրեյ
* Բրիտ Մարլինգ - Քարեն
* Աստրիդ Բերժե-Ֆրիսբի - Սոֆի Էլիզոնդո
* Սթիվեն Յան - Քեննի
* Արչի Պանջաբի - Պրիա Վարմա
* Քարա Սեյմուր - բժիշկ Ջեյն Սիմոնս
* Վենիդա Էվանս - Մարգարեթ Դեյերի
* Ուիլյամ Մապոտեր - Դերրիլ Մաքքենզի
* Կաշիշ - Սալոմինա

## Ծանոթագրություններ

## Արտաքին հղումներ
* Ֆիլմի պաշտոնական կայք
* «Ես սկիզբն եմ» ֆիլմը ԿինոՊոիսկ կայքում 
* «Ես սկիզբն եմ» ֆիլմը Internet Movie Database կայքում 
* «Ես սկիզբն եմ» ֆիլմը Box Office Mojo կայքում
* «Ես սկիզբն եմ» ֆիլմը Rotten Tomatoes կայքում
* «Ես սկիզբն եմ» ֆիլմը Metacritic կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ֆիլմեր կրոնի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Այդահոյում
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Կատեգորիա:Ֆիլմեր, որոնց գործողությունները տեղի են ունենում 2014 թվականին
Կատեգորիա:Ֆիլմեր, որոնց գործողությունները տեղի են ունենում 2013 թվականին
Կատեգորիա:Ֆիլմեր, որոնց գործողությունները տեղի են ունենում 2006 թվականին
Կատեգորիա:Ֆիլմեր վերամարմնավորման մասին